wickkiey/tamil-wikipedia-chunked huggingface dataset:
# திருவள்ளுவமாலை

## 1. அசரீரி

::*திருத்தகு தெய்வத் திருவள் ளுவரோடு*
::*உருத்தகு நற்பலகை ஒக்க – இருக்க*
::*உருத்திர சன்மர் எனஉரைத்து வானில்*
::*ஒருக்கஓ என்றதுஓர் சொல்*
# திருவள்ளுவமாலை

## 2. நாமகள்

::*நாடா முதல்நான் மறைநான் முகன்நாவில்*
::*பாடா இடைப்பா ரதம்பகர்ந்தேன் – கூடாரை*
::*எள்ளிய வென்றி இலங்கிலைவேல் மாறபின்*
::*வள்ளுவன் வாயதுஎன் வாக்கு*
# திருவள்ளுவமாலை

## 3. இறையனார்

::*என்றும் புலராது யாணர்நாள் செல்லுகினும்*
::*நின்றலர்ந்து தேன்பிலிற்றும் நீர்மையதாய்க் – குன்றாத*
::*செந்தளிர்க் கற்பகத்தின் தெய்வத் திருமலர்போன்ம்*
::*மன்புலவன் வள்ளுவன்வாய்ச் சொல்*
# திருவள்ளுவமாலை

## 4. உக்கிரப் பெருவழுதியார்

::*நான்மறையின் மெய்ப்பொருளை முப்பொருளா நான்முகத்தோன்*
::*தான்மறைந்து வள்ளுவனாய்த் தந்துரைத்த – நூல்முறையை*
::*வந்திக்க சென்னிவாய் வாழ்த்துகநல் நெஞ்சம்*
::*சிந்திக்க கேட்க செவி*
# திருவள்ளுவமாலை

## 5. கபிலர்

::*தினையளவு போதாச் சிறுபுல் நீர்கண்ட*
::*பனையளவு காட்டும் படித்தால் – மனையளகு*
::''வள்ளைக்கு உறங்கும் வளநாட வள்ளுவனார்
::*வெள்ளைக் குறட்பா விரி*
# திருவள்ளுவமாலை

## 6. பரணர்

::*மாலும் குறளாய் வளர்ந்துஇரண்டு மாணடியால்*
::*ஞாலம் முழுதும் நயந்தளந்தான் – வாலறிவின்*
::*வள்ளுவரும் தம்குறள்வெண் பாவடியால் வையத்தார்*
::*உள்ளுவவெல்லாம் அளந்தார் ஓர்ந்து*
# திருவள்ளுவமாலை

## 7. நக்கீரர்

::*இருவிகற்ப நேரிசை வெண்பா*
::
::*தானே முழுதுணர்ந்து தண்தமிழின் வெண்குறளால்*
::*ஆனா அறம்முதலா அந்நான்கும் - ஏனோர்க்கும்*
::*ஊழின் உரைத்தாற்கும் ஒண்ணீர் முகிலுக்கும்*
::*வாழியுல(கு) என்ஆற்றும் மற்று!*
# திருவள்ளுவமாலை

## 8. மாமூலனார்

::*இருவிகற்ப நேரிசை வெண்பா*
::
::*அறம்பொருள் இன்பம்வீ டென்னுமந் நான்கின்*
::*திறந்தெரிந்து செப்பிய தேவை – மறந்தேயும்*
::*வள்ளுவன் என்பானோர் பேதை அவன்வாய்ச்சொல்*
::*கொள்ளார் அறிவுடை யார்!*
# திருவள்ளுவமாலை

## 9. கல்லாடர்

::*இருவிகற்ப நேரிசை வெண்பா*
::
::*ஒன்றே பொருளெனின் வேறென்ப வேறெனின்*
::*அன்றென்ப ஆறு சமயத்தார் – நன்றென*
::*எப்பா லவரும் இயைபவே வள்ளுவனார்*
::*முப்பால் மொழிந்த மொழி!*
# திருவள்ளுவமாலை

## 10. சீத்தலைச் சாத்தனார்

::*மும்மலையும் முந்நாடும் முந்நதியும் முப்பதியும்*
::*மும்முரசும் முத்தமிழும் முக்கொடியும் – மும்மாவும்*
::*தாமுடைய மன்னர் தடமுடிமேல் தாரன்றோ*
::*பாமுறைதேர் வள்ளுவர்முப் பால்*
# திருவள்ளுவமாலை

## 11. மருத்துவன் தாமோதரனார்

::இருவிகற்ப நேரிசை வெண்பா
::
::
::*சீந்திநீர்க் கண்டம் தெறிசுக்குத் தேன்அளாய்*
::*மோந்தபின் யார்க்கும் தலைக்குத்தில் – காந்தி*
::*மலைக்குத்தும் மால்யானை வள்ளுவர்,முப் பாலால்*
::*தலைக்குத்துத் தீர்வுசாத் தற்கு*
# திருவள்ளுவமாலை

## 12. நாகன் தேவனார்

::*தாளார் மலர்ப்பொய்கை தாம்குடைவார் தண்ணீரை*
::*வேளாது ஒழிதல் வியப்பன்று – வாளாதாம்*
::*அப்பால் ஒருபாவை ஆய்பவோ வள்ளுவனார்*
::*முப்பால் மொழிமூழ்கு வார்*
# திருவள்ளுவமாலை

## 13. அரிசில்கிழார்

:இருவிகற்ப நேரிசை வெண்பா
::*பரந்த பொருளெல்லாம் பாரறிய வேறு*
::*தெரிந்து திறந்தொறும் சேரச் – சுருங்கிய*
::*சொல்லால் விரித்துப் பொருள்விளங்கச் சொல்லுதல்*
::*வல்லாரார் வள்ளுவரல் லால்!*
# திருவள்ளுவமாலை

## 14. பொன்முடியார்

::*கான்நின்ற தொங்கலாய் காசிபனார் தந்ததுமுன்*
::*கூநின்று அளந்த குறளென்ப – நூல்முறையான்*
::*வான்நின்று மண்ணின்று அளந்ததே வள்ளுவனார்*
::*தாம்நின்று அளந்த குறள்*
# திருவள்ளுவமாலை

## 15. கோதமனார்

::*இருவிகற்ப நேரிசை வெண்பா*
::*(’ற்’ ‘ட்’ வல்லின எதுகை)*
::
::*ஆற்றல் அழியுமென்(று) அந்தணர்கள் நான்மறையைப்*
::*போற்றியுரைத் தேட்டின் புறத்தெழுதார் – ஏட்டெழுதி*
::*வல்லுநரும் வல்லாரும் வள்ளுவனார் முப்பாலைச்*
::*சொல்லிடினும் ஆற்றல்சோர் வின்று!*
# திருவள்ளுவமாலை

## 16. நத்தத்தனார்

::*இருவிகற்ப நேரிசை வெண்பா*
::
::
::*ஆயிரத்து முன்னூற்று முப்ப(து) அருங்குறளும்*
::*பாயிரத்தி னோடு பகர்ந்ததற்பின் – போயொருத்தர்*
::*வாய்கேட்க நூலுளவோ மன்னு தமிழ்ப்புலவ*
::*ராய்க்கேட்க வீற்றிருக்க லாம்!*
# திருவள்ளுவமாலை

## 17. முகையலூர்ச் சிறுகருந்தும்பியார்

::*உள்ளுதல் உள்ளி உரைத்தல் உரைத்ததனைத்*
::*தெள்ளுதல் அன்றே செயற்பால – வள்ளுவனார்*
::*முப்பாலின் மிக்க மொழியுண்டு எனப்பகர்வார்*
::*எப்பா வலரினும் இல்*
# திருவள்ளுவமாலை

## 18. ஆசிரியர் நல்லந்துவனார்

::*சாற்றிய பல்கலையும் தப்பா அருமறையும்*
::*போற்றி உரைத்த பொருள் எல்லாம் – தோற்றவே*
::*முப்பால் மொழிந்த முதற்பா வலரொப்பார்*
::*எப்பா வலரினும் இல்*
# திருவள்ளுவமாலை

## 19. கீரந்தையார்

:இருவிகற்ப நேரிசை வெண்பா
:(’வை’ ‘வ’ மோனை, ‘ய்’ இடையின ஆசு, ‘வை’ ‘வ’ வர்க்க எதுகை)
::*தப்பா முதற்பாவால் தாம்மாண்ட பாடலினால்*
::*முப்பாலின் நாற்பால் மொழிந்தவர் – எப்பாலும்*
::*த்த கூர்வேல் வழுதி மனம்மகிழத்*
::*தெ'ய்'வ'த் திருவள் ளுவர்*
# திருவள்ளுவமாலை

## 20. சிறுமேதாவியார்

::*வீடொன்று பாயிரம்-4-நான்கு விளங்கறம்*
::''நாடிய முப்பத்துமூன்று-33- ஒன்றூழ் – கூடுபொருள்"--70--
::*எள்ளில் எழுபது இருபதிற்றைந்-25- தின்பம்*
::*வள்ளுவர் சொன்ன வகை*
பாயிரம்--4
அறம் --33
ஊழ்//பொருள்--70
இன்பம்--25--- இதுவே வள்ளுவர் வகை ஆகும்.
# திருவள்ளுவமாலை

## 21. நல்கூர் வேள்வியார்

:*இருவிகற்ப நேரிசை வெண்பா*
:*(‘ப்’ ‘த்’ வல்லின எதுகை)*
:
:*உ'ப்'பக்கம் நோக்கி உபகேசி தோள்மணந்தான்*
:*உ'த்'தர மாமதுரைக்(கு) அச்சென்ப – இப்பக்கம்*
:*மாதானு பங்கி மறுவில் புலச்செந்நாப்*
:*போதார் புனற்கூடற்(கு) அச்சு!*
::
# திருவள்ளுவமாலை

## 22. தொடித்தலை விழுத்தண்டினார்

:இருவிகற்ப நேரிசை வெண்பா
::*அறம்நான்(கு) அறிபொருள் ஏழொன்று காமத்*
::*திறம்மூன்(று) எனப்பகுதி செய்து – பெறலறிய*
::*நாலும் மொழிந்தபெரு நாவலரே நன்குணர்வார்*
::*போலும் ஒழிந்த பொருள்*
# திருவள்ளுவமாலை

## 23. வெள்ளி வீதியார்

::*செய்யா மொழிக்கும் திருவள்ளுவர் மொழிந்த*
::*பொய்யா மொழிக்கும் பொருள்ஒன்றே – செய்யா*
::*அதற்குரியர் அந்தணரே ஆராயின் ஏனை*
::*இதற்குரியர் அல்லாதார் இல்*
# திருவள்ளுவமாலை

## 24. மாங்குடி மருதனார்

:இருவிகற்ப நேரிசை வெண்பா
::*ஓதற்(கு) எளிதாய் உணர்தற்(கு) அரிதாகி*
::*வேதப் பொருளாய் மிகவிளங்கித் – தீதற்றோர்*
::*உள்ளுதொறு உள்ளுதொறு உள்ளம் உருக்குமே*
::*வள்ளுவர் வாய்மொழி மாண்பு*
# திருவள்ளுவமாலை

## 25. எறிச்சலூர் மாடலனார்

::**கோனாட்டு எறிச்சலூர்** புதுக்கோட்டை மாவட்டம் அறந்தாங்கி வட்டத்தில் உள்ள எரிச்சி என்னும் ஊர்தான் சங்ககாலக் கோனாட்டு எறிச்சலூர். இதனை டாக்டர் உ. வே. சாமிநாதையர் குறிப்பிட்டுள்ளார். இவ்வூரில் வாழ்ந்த புலவர் மாடலன். இவர் மதுரைக்குக் குடிபெயர்ந்தார். அங்கு அவரை மதுரைக் குமரனார் என வழங்கலாயினர். புறநானூறு இவரது வரலாற்றை உணர்த்தும் வகையில் ‘கோனாட்டு எறிச்சலூர் மாடலன் மதுரைக் குமரனார்’ என்று குறிப்பிடுகிறது.
::: கோனாட்டு எறிச்சிலூர் மாடலன் மதுரைக் குமரனார் இவரது பாடல்கள் புறநானூற்றில் ஆறு பாடல்களும் பாடல் எண் (54, 61, 167, 180, 197, 394).
::: திருவள்ளுவ மாலை<nowiki/>யில் ஒரு பாடல், பாடல் எண் 25 இடம்பெற்றுள்ளது.
::*பாயிரம் நான்குஇல் லறம்இருபான் பன்மூன்றே*
::*தூய துறவறம்ஒன் றுஊழாக – ஆய*
::*அறத்துப்பால் நால்வகையா ஆய்ந்துரைத்தார் நூலின்*
::*திறத்துப்பால் வள்ளுவனார் தேர்ந்து*
::
::
::**விளக்கம்:** திருவள்ளுவர் நன்றாக ஆய்ந்து பாயிரம் நான்கதி காரமும் இல்லறவியல் இருபததிகாரமும் துறவறவியல் பதின்மூன்றதிகாரமும் ஊழ் ஓரதிகாரமுமாக, அறத்துப்பாலை நால்வகையாக வகுத்துரைத்தார்.
# திருவள்ளுவமாலை

## 26. போத்தியார்

::*அரசியல் ஐயைந்து அமைச்சியல் ஈரைந்து*
::*உருவல் அரண்இரண்டு ஒன்றுஒண்கூழ் – இருவியல்*
::*திண்படை நட்புப் பதினேழ்குடி பதின்மூன்று*
::*எண்பொருள் ஏழாம் இவை*
# திருவள்ளுவமாலை

## 27. மோசிகீரனார்

::*ஆண்பால் ஏழ்ஆ றிரண்டுபெண்பால் அடுத்தன்பு*
::*பூண்பால் இருபால்ஓர் ஆறாக – மாண்பாய*
::*காமத்தின் பக்கம்ஒரு மூன்றாகக் கட்டுரைத்தார்*
::*நாமத்தின் வள்ளுவனார் நன்கு*
# திருவள்ளுவமாலை

## 28. காவிரிப் பூம்பட்டினத்துக் காரிக்கண்ணனார்

::*ஐயாரும் நூறும் அதிகாரம் மூன்றுமாம்*
::*மெய்யாய வேதப் பொருள்விளங்கப் – பொய்யாது*
::*தந்தான் உலகிற்குத் தான்வள் ளுவனாகி*
::*அந்தாமரை மேல் அயன்*
# திருவள்ளுவமாலை

## 29. மதுரைத் தமிழ்நாகனார்

::*எல்லாப் பொருளும் இதன்பால்உள இதன்பால்*
::*இல்லாத எப்பொருளும் இல்லையால் – சொல்லால்*
::*பரந்த பாவால் என்பயன் வள்ளுவனார்*
::*சுரந்தபா வையத் துணை*
# திருவள்ளுவமாலை

## 30. பாரதம் பாடிய பெருந்தேவனார்

::*எப்பொருளும் யாரும் இயல்பின் அறிவுறச்*
::*செப்பிய வள்ளுவர்தாம் செப்பவரும் – முப்பாற்குப்*
::*பாரதஞ் சீராம கதைமனுப் பண்டைமறை*
::*நேர்வனமற் றில்லை நிகர்*
# திருவள்ளுவமாலை

## 31. உருத்திர சன்மகண்ணர்

::*மணற்கிளைக்க நீர்ஊறும் மைந்தர்கள் வாய்வைத்து*
::*உணச்சுரக்கும் தாய்முலை ஒண்பால் – பிணக்குஇலா*
::*வாய்மொழி வள்ளுவர் முப்பால்மதிப் புலவோர்க்கு*
::*ஆய்தொறும் ஊறும் அறிவு*
# திருவள்ளுவமாலை

## 32. பெருஞ்சித்திரனார்

::*ஏதம்இல் வள்ளுவர் இன்குறள் வெண்பாவினால்*
::*ஓதிய ஒண்பொருள் எல்லாம் உரைத்ததனால்*
::*தாதுஅவிழ் தார்மாற தாமே தமைப்பயந்த*
::*வேதமே மேதக் கன*
# திருவள்ளுவமாலை

## 33. நரிவெரூஉத் தலையார்

::*இன்பம் பொருள்அறம் வீடுஎன்னும் இந்நான்கும்*
::*முன்பு அறியச்சொன்ன முதுமொழிநூல் – மன்பதைகட்கு*
::*உள்ள அரிதென்று அவைவள் ளுவர்உலகம்*
::*கொள்ள மொழிந்தார் குறள்*
# திருவள்ளுவமாலை

## 34. மதுரைத் தமிழாசிரியர் செங்குன்றூர்க் கிழார்

::*புலவர் திருவள்ளுவர் அன்றிப் பூமேல்*
::*சிலவர் புலவர் எனச்செப்பல் – நிலவு*
::*பிறங்குஒளி மாலைக்கும் பெயர்மாலை மற்றும்*
::*கறங்குஇருள் மாலைக்கும் பெயர்*
# திருவள்ளுவமாலை

## 35. மதுரை அறுவைவணிகன் இளவேட்டனார்

::*இன்பமும் துன்பமும் என்னும் இவைஇரண்டும்*
::*மன்பதைக்கு எல்லாம் மனம்மகிழ – அன்பொழியாது*
::*உள்ளி உணர உரைத்தாரே ஓதுசீர்*
::*வள்ளுவர் வாயுறை வாழ்த்து*
# திருவள்ளுவமாலை

## 36. கவிசாகரப் பெருந்தேவனார்

::*பூவிற்குத் தாமரையே பொன்னுக்குச் சாம்புநதம்*
::*ஆவிற்கு அருமுனியா ஆனைக்கு அகரும்பல்*
::*தேவில் திருமால் எனச்சிறந்த தென்பவே*
::*பாவிற்கு வள்ளுவர்வெண் பா*
# திருவள்ளுவமாலை

## 37. மதுரைப்பெருமருதனார்

::*அறம்முப்பத் தெட்டு பொருள்எழுபது இன்பத்*
::*திறம்இருபத் தைந்தால் தெளிய – முறைமையால்*
::*வேதவிழுப் பொருளை வெண்குறளால் வள்ளுவனார்*
::*ஓதஅழக் கற்றது உலகு*
# திருவள்ளுவமாலை

## 38. கோவூர்க் கிழார்

::*அறம்முதல் நான்கும் அகலிடத்தோர் எல்லாம்*
::*திறமுறத் தேர்ந்து தெளியக் – குறள்வெண்பாப்*
::*பன்னிய வள்ளுவனார் பால்முறைநேர் ஒவ்வாதே*
::*முன்னை முதுவோர் மொழி*
# திருவள்ளுவமாலை

## 39. உறையூர் முதுகூற்றனார்

::*தேவிற் சிறந்ததிரு வள்ளுவர் குறள்வெண்*
::*பாவிற் சிறந்திடும்முப் பால்பகரார் – நாவிற்கு*
::*உயலில்லை சொற்சுவை ஓர்வில்லை மற்றும்*
::*செயலில்லை என்னும் திரு*
# திருவள்ளுவமாலை

## 40. இழிகண் பெருங்கண்ணனார்

::*இம்மை மறுமை இரண்டும் எழுமைக்கும்*
::*செம்மை நெறியின் தெளிவுபெற – மும்மையின்*
::*வீடவற்றின் நான்கின் விதிவழங்க வள்ளுவனார்*
::*பாடினர் இன்குறள்வெண் பா*
# திருவள்ளுவமாலை

## 41. செயிர்க் காவிரியார் மகனார் சாத்தனார்

::*ஆவனவும் ஆகாதனவும் அறிவுடையார்*
::*யாவரும் வல்லார் எடுத்தியம்பத் – தேவர்*
::*திருவள்ளுவர் தாமும் செப்பியவே செய்வார்*
::*பொருவில் ஒழுக்கம் பூண்டார்*
# திருவள்ளுவமாலை

## 42. செயலூர்க் கொடுஞ் செங்கண்ணனார்

::*வேதப்பொருளை விரகால் விரித்துலகோர்*
::*ஓதத் தமிழால் உரைசெய்தார் – ஆதலால்*
::*உள்ளுநர் உள்ளும் பொருளெல்லாம் உண்டென்ப*
::*வள்ளுவர் வாய்மொழி மாட்டு*
# திருவள்ளுவமாலை

## 43. வண்ணக்கஞ் சாத்தனார்

::*ஆரியமும் செந்தமிழும் ஆராய்ந்து இதனினிது*
::*சீரியது என்றொன்றைச் செப்பரிதால் – ஆரியம்*
::*வேதம் உடைத்து தமிழ்திரு வள்ளுவனார்*
::*ஓது குறட்பா உடைத்து*
# திருவள்ளுவமாலை

## 44. களத்தூர்க் கிழார்

::*ஒருவர் இருகுறளே முப்பாலின் ஓதும்*
::*தருமம் முதல்நான்கும் சாலும் – அருமறைகள்*
::*ஐந்தும் சமயநூல் ஆறும்நம் வள்ளுவனார்*
::*புந்தி மொழிந்த பொருள்*
# திருவள்ளுவமாலை

## 45. நச்சுமனார்

::*எழுத்துஅசை சீரடி சொற்பொருள் யாப்பு*
::*வழுக்கில் வனப்பு அணிவண்ணம் – இழுக்கின்றி*
::*என்றெவர் செய்தன எல்லாம் இயம்பின*
::*இன்றிவர் இன்குறள்வெண் பா*
# திருவள்ளுவமாலை

## 46. அக்காரக்கனி நச்சுமனார்

::*கலைநிரம்பிக் காண்டற்கு இனிதாகிக் கண்ணின்*
::*நிலைநிரம்பும் நீர்மைய தேனும் – தொலைவுஇலா*
::*வான்ஊர் மதியம் தனக்குண்டோ வள்ளுவர்முப்*
::*பால்நூல் நயத்தின் பயன்*
# திருவள்ளுவமாலை

## 47. நப்பாலத்தனார்

::*அறம்தகளி ஆன்ற பொருள்திரி இன்பு*
::*சிறந்தநெய் செஞ்சொல் தீதண்டு – குறும்பாவா*
::*வள்ளுவனார் ஏற்றினார் வையத்து வாழ்வார்கள்*
::*உள்ளிருள் நீக்கும் விளக்கு*
# திருவள்ளுவமாலை

## 48. குலபதி நயனார்

::*உள்ளக் கமலம் மலர்த்தி உளத்துஉள்ள*
::*தள்ளற்கு அரிய இருள் தள்ளுதலால் – வள்ளுவனார்*
::*வெள்ளைக் குறட்பாவும் வெங்கதிரும் ஒக்கும்எனக்*
::*கொள்ளத் தகுங்குணத்தைக் கொண்டு*
# திருவள்ளுவமாலை

## 49. தேனிக்குடிக் கீரனார்

::*பொய்ப்பால பொய்யேயாய்ப் போயின பொய்அல்லா*
::*மெயப்பால மெய்யாய் விளங்கினவே – முப்பாலின்*
::*தெய்வத் திருவள் ளுவர்செப் பியகுறளால்*
::*வையத்து வாழ்வார் மனத்து*
# திருவள்ளுவமாலை

## 50. கொடிஞாழல் மாணிபூதனார்

::*அறனறிந்தேம் ஆன்ற பொருளறிந்தேம் இன்பின்*
::*திறன்தெரிந்தேம் வீடு தெளிந்தேம் – மறன்எறிந்த*
::*வாளார் நெடுமாற வள்ளுவனார் தம்வாயால்*
::*கேளா தனவெல்லாம் கேட்டு*
# திருவள்ளுவமாலை

## 51. கவுணியனார்

::*சிந்தைக்கு இனிய செவிக்கினிய வாய்க்கினிய*
::*வந்த இருவினைக்கு மாமருந்து – முந்திய*
::*நன்நெறி நாமறிய நாப்புலமை வள்ளுவனார்*
::*பன்னிய இன்குறள்வெண் பா*
# திருவள்ளுவமாலை

## 52. மதுரைப் பாலாசிரியனார்

::*வெள்ளி வியாழம் விளங்குஇரவி வெண்திங்கள்*
::*பொள்என நீக்கும் புறஇருளை – தெள்ளிய*
::*வள்ளுவர் இன்குறள் வெண்பா அகிலத்தோர்*
::*உள்இருள் நீக்கும் ஒளி*
# திருவள்ளுவமாலை

## 53. ஆலங்குடி வங்கனார்

::*வள்ளுவர் பாட்டின் வளமுரைக்கின் வாய்மடுக்கும்*
::*தெள்ளமுதின் தீஞ்சுவையும் ஒவ்வாதால் – தெள்ளமுதம்*
::*உண்டறிவார் தேவர் உலகடைய உண்ணுமால்*
::*வண்தமிழின் முப்பால் மகிழ்ந்து*
# திருவள்ளுவமாலை

## 54. இடைக்காடர்

::*கடுகைத் துளைத்தேழ் கடலைப் புகட்டிக்*
::*குறுகத் தறித்த குறள்*
# திருவள்ளுவமாலை

## 55. ஔவையார்

::*அணுவைத் துளைத்தேழ் கடலைப் புகட்டிக்*
::*குறுகத் தறித்த குறள்*  
(திருவள்ளுவமாலை நிறைவு)
# திருவள்ளுவமாலை

## குறிப்புதவி

திருக்குறள் - பரிமேலழகர் உரை பின்னிணைப்பு.
# திருவள்ளுவமாலை

## இணைப்பு

மேலே உள்ள பாடல்கள் பற்றிய தொகுப்புக் கண்ணோட்டம் \ திருவள்ளுவ மாலை \ திருக்குறளுக்குப் புகழாரம்
# திருவள்ளுவமாலை

## கருவிநூல்

- திருக்குறள் உரைக்கொத்து, காமத்துப்பால், ஸ்ரீ காசிமடம்-திருபனந்தாள் வெளியீடு, இரண்டாம் பதிப்பு, 1961
- சங்க இலக்கியம் (பாட்டும் தொகையும்), அறிஞர் கழகம், தொகுப்பும் பகுப்பும் பேராசிரியர் எஸ் வையாபுரிப் பிள்ளை, 1940, இரண்டாம் பதிப்பு 1967
- Index des mots de la letterature tamoule ancienne, INSTITUT FRANCAIS D'INDOLOGIE, PONDICHERY, 1967
# பேரீச்சை

**பேரீச்சை *Phoenix dactylifera*** பனை வகையைச் சேர்ந்த ஒரு மரம். இம்மரம் இதனுடைய இனிப்பான பழங்களுக்காக வளர்க்கப்படுகிறது. இம்மரம் முதன்முதலில் எங்கு வளர்க்கப்பட்டது என்பதற்கான விவரம் தெரியவில்லை எனினும் பெர்சியக் குடாவில் தொடங்கியிருக்கலாம் என்று கருதப்படுகிறது. இது ஒரு நடுத்தர அளவுள்ள தாவரம். 15 முதல் 25 மீட்டர் உயரம் வரை வளரக்கூடியது. இதன் ஓலைகள் 4 முதல் 6 மீட்டர் நீளம் வரை இருக்கும். ஓர் ஓலையில் 150 ஈர்க்குகள் வரை இருக்கும். ஒவ்வோர் ஈர்க்கும் 30 செ. மீ நீளம் வரை வளரும். மரத்தின் உச்சி 6 முதல் 10 மீட்டர் வரை இருக்கும். ஒவ்வொரு பழமும் அதன் அளவையும் வகையையும் பொறுத்து 20-70 கலோரி சத்தினைக் கொண்டிருக்கும்.இம்மரம் தோற்றத்தில் தமிழகத்தில் இயல்பாக காணப்படும் ஈச்சை மரத்தை ஒத்தது.
# பேரீச்சை

## உற்பத்தி

பேரீச்சை விவசாயம் செய்பவர்கள் அதற்கான மகரந்தச் சேர்க்கையை செயற்கை முறையில் செய்கின்றனர். தனியாக ஆண் மரத்தை வைத்து, அதில் பூ வரும்போது மகரந்தத்தைச் சேகரித்து, அதை பெண் மரங்களின் பூக்களில் தெளித்து மகரந்த சேர்க்கையை செய்கின்றனர்.
பழைய கடைத்தெருவில் உள்ள பேரீச்சை வணிகர்|]]
வில் உள்ள பேரீச்சை நகரம்|]]  
| முதல் இருபது பேரீச்சை உற்பத்தியாளர்கள்&nbsp;— 2009
(1000 மெற்றிக் தொன்கள்) |  |
| --- | --- |
| 1,350.00 |  |
| 1,088.04 |  |
| 1,052.40 |  |
| 759.00 |  |
| 735.28 |  |
| 600.70 |  |
| 507.00 |  |
| 339.30 |  |
| 278.59 |  |
| 160.10 |  |
| 145.00 |  |
| 140.00 |  |
| 72.00 |  |
| 56.76 |  |
| 37.79 |  |
| 25.28 |  |
| 22.19 |  |
| 21.60 |  |
| 20.00 |  |
| 18.78 |  |
| **மொத்த உலக உற்பத்தி** | 7462.51 (இற்கு மேல்) |
| ''Source:
ஐநா உணவு, வேளாண்மை அமைப்பு (FAO)'' | } |
# பேரீச்சை

## பேரீச்சை வகைகள்

அரபு நாடுகளில் ஏராளமான பேரீச்சை வகைகள் காணப்படுகின்றன. அவற்றிற் சில பின்வருமாறு:  
| தமிழ் | அரபு | தமிழ் | அரபு | தமிழ் | அரபு | தமிழ் | அரபு |  |
| --- | --- | --- | --- | --- | --- | --- | --- | --- |
| அஃபந்தீ | أفندي | ஜுபைலீ | جبيلي | மக்தூமீ | مكتومي | ஸுவைத் | سويدا |  |
| அஜ்வா | عجوة | கஈகா | كعيكه | மினைஃபீ | منيفي | ஷஹ்ல் | شهل |  |
| அன்பரா | عنبرة | கலாஸ் | خلاص | மிஸ்கானீ | مسكاني | ஷலாபீ | شلابي |  |
| பைள் | بيض | குள்ரீ | خضري | முஷௌகா | مشوكة | ஷுக்ரீ | شقري |  |
| பர்னீ | برني | குஸாப் | خصاب | ரபீஆ | ربيعة | ஸுஃப்ரீ | صفري |  |
| பர்ஹீ | برحي | லூனா | لونة | ரஷூதியா | رشوديه | ஸுக்கரீ | سكري |  |
| கர் | غر | லுபானா | لبانة | ஸஃபாவீ | صفاوي | ஸுக்ஈ | صقعي |  |
| ஹல்வா | حلوة | மப்ரூம் | مبروم | ஷைஷீ | شيشي | வனானா | ونانة |  |
| ஹில்யா | حلية | மஜ்தூல் | مجدول | ஸாரியா | سارية | சாவீ | ذاوي | } |
# திருவாடுதுறை நமசிவாயத் தம்பிரான்

**திருவாடுதுறை நமச்சிவாயத் தம்பிரான்** என்பவர் 17ஆம் நூற்றாண்டில் வாழ்ந்த பழந்தமிழ் நூல் உரையாசிரியர்களில் ஒருவர். இவர் இருபா இருபது என்னும் நூலுக்கு உரை எழுதியுள்ளார். அந்த உரையில் அந்த நூலுக்கு அவர் காலத்துக்கு முன்பே மதுரை-சிவப்பிரகாசர் எழுதிய இருபா இருபது உரை நூலின் சில பகுதிகளை அப்படியே எடுத்தாண்டுள்ளார்.
- இவரது காலம் 17ஆம் நூற்றாண்டு.
# திருவாடுதுறை நமசிவாயத் தம்பிரான்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# இலங்கையின் வண்ணாத்திப் பூச்சிகள்

: உலகளவில் அச்சுறுத்தலுக்கு உள்ளான, இலங்கைக்குரிய இனம்.]]
**இலங்கையின் வண்ணத்துப்பூச்சிகள்** எனும் இக்கட்டுரை 245 வகை வண்ணாத்திப் பூச்சிகளுக்கு தாயகமாகவுள்ள இலங்கையின் வண்ணத்துப்பூச்சி வளங்களைப் பற்றி விளக்குகிறது. இவற்றில் 23 வகைகள் இத்தீவுப் பகுதிக்குரியவையாகும். இவ் 245 வகைளில் 76 வகைகள் தேசியளவில் அச்சுறுத்தலுக்குள்ளாகியுள்ளன. இவற்றில் இலங்கை இளஞ்சிவப்பு அழகி ஆபத்தாக அருகிவரும் உயிரினமாக குறிப்பிடப்படுகிறது.
# இலங்கையின் வண்ணாத்திப் பூச்சிகள்

## பொது விளக்கம்

அதிகளவான இனங்கள் மலையடிவாரங்களில் (3,000 அடி (910 மீ) உயரத்திற்கு மேல்) காணப்படுகின்றன. சிறிதளவான இனங்கள் 4,000 அடிக்கு (1,200 மீ)மேல் காணப்படும் அதேவேளை 20 இனங்கள் கீழ் உலர் வலயத்திற்கு (500 அடி (150 மீ) உயரத்திற்குக் கீழ்) மட்டுப்படுத்தப்பட்டுள்ளன. வருடத்தில் இரு பருவகாலங்கள் இவற்றின் எண்ணிக்கையில் உச்ச காலங்களாகும். இவற்றில் பங்குனி முதல் சித்திரை வரையான தென்மேற்குப் பருவக்காற்றுக் காலம் முதலாவதும், புரட்டாதி முதல் ஐப்பசி வரையான வடகீழ் பருவக்காற்றுக் காலம் இரண்டாவதுமாகக் காணப்படுகிறது.  
குடும்ப அடிப்படையில் வண்ணாத்திப் பூச்சிகள் இனங்கள்:
# இலங்கையின் வண்ணாத்திப் பூச்சிகள்

## பகுதிக்குரிய இனங்கள்

: இலங்கையில் காணப்படும் பெரிய இனங்களில் ஒன்று]]  
பெரும்பான்மையான பகுதிக்குரிய இனங்கள் ஈர வலய காடுகளுக்குள் மட்டுப்படுத்தப்பட்டுள்ளன.  
| பொதுப் பெயர் | உயிரியற் பெயர் |  |
| --- | --- | --- |
| Ceylon Tree-Nymph | *Idea iasonia* |  |
| Ceylon Tiger | *Parantica taprobana* |  |
| Ceylon Palmfly | *Elymnias singhala* |  |
| Ceylon Treebrown | *Lethe daretis* |  |
| Ceylon Forester | *Lethe dynsate* |  |
| Cingalese Bushbrown | *Mycalesis rama* |  |
| Jewel Four-ring | *Ypthima singala* |  |
| Blue Oak Leaf | *Kallima philarchus* |  |
| Ormiston's Oakblue | *Arhopala ormistoni* |  |
| Ceylon Cerulean | *Jamides coruscans* |  |
| Milky Cerulean | *Jamides lacteata* |  |
| Woodhouse's Four Lineblue | *Nacaduba ollyetti* |  |
| Pale Ceylon Six Lineblue | *Nacaduba sinhala* |  |
| Green's Silverline | *Spindasis greeni* |  |
| Clouded Silverline | *Spindasis nubilus* |  |
| Ceylon Indigo Royal | *Tajuria arida* |  |
| Ceylon Hedge Blue | *Udara lanka* |  |
| Lesser Albatross | *Appias galene* |  |
| One Spot Grass Yellow | *Eurema andersonii* |  |
| Ceylon Rose | *Pachliopta jophon* |  |
| Common Birdwing | *Troides darsius* |  |
| Black Flat | *Celaenorrhinus spilothyrus* |  |
| Decorated Ace | *Halpe decorata* | } |
மூலம்: *srilankaninsects.net*
# நுபுர் மேத்தா

**நுபுர் மேத்தா** ஒரு இந்தியத் திரைப்பட மற்றும் விளம்பர நடிகை. இவர் இந்தியில் வெளியான *ஜோ போலே ஸோ நிஹா* திரைப்படத்தில் நடித்துள்ளார். நுபுர், பேன்டா குளிர்பானம், பைரேலி போன்ற விளம்பரங்களிலும் பியாட் வகை காருடைய நாள்காட்டி விளம்பரத்திலும் நடித்துள்ளார். ஸ்போர்ட்ஸ்வியர் என்னும் நாளிதழின் 2001-ம் ஆண்டின், சூன் மாத இதழின் அட்டைப்பக்கத்தில் இவருடைய புகைப்படம் வெளிவந்தது. கடந்த ஆண்டு (2011), இந்தியாஸ் பர்ஸ்ட் மில்ஸ் அண்ட் பூன்ஸ் வெர்சன்ஸ் (India’s first Mills & Boons versions) என்ற புத்தகத்தின் அட்டைப் பக்கத்திலும் இவருடைய புகைப்படம் வெளிவந்தது.
# நுபுர் மேத்தா

## கிரிக்கெட் சூதாட்ட பிணக்கு

தி சண்டே டைம்ஸ் பத்திரிக்கை வெளியிட்டுள்ள செய்தியின்படி, 2011-ம் ஆண்டு நடைபெற்ற உலக கிண்ணத்திற்கானத் துடுப்பாட்ட போட்டியில் இந்திய - பாகிஸ்தான் அணிகளுக்கு இடையில் நடைபெற்ற அரையிறுதிப் போட்டியில் சூதாட்டம் செய்யப்பட்டதாகவும், அதில் இந்தித் திரைப்பட நடிகை ஒருவர் சம்பந்தப்பட்டிருப்பதாகவும், அந்நடிகையின் புகைப்படம் சற்று மங்கலாக வெளியிடப்பட்டிருந்தது. அது நுபுர் மேத்தாவின் தோற்றத்துடன் ஒத்துப்போகின்றது. ஆயினும், நுபுர் மேத்தா, இந்தக் குற்றச்சாட்டை மறுத்துள்ளார். இது குறித்து, அந்நாளிதழுக்கு எதிராக நுபுர் வழக்கு தொடுக்க உள்ளார்.. இப்பிணக்குகளுக்குப் பின்னர், நுபுர் *பிக் பாஸ்* என்ற தொலைக்காட்சித் தொடரில் தோன்ற அழைப்பு விடப்பட்டுள்ளது. சூன் 11, 2012-ல், நுபுரிடம் பன்னாட்டுத் துடுப்பாட்ட அவையின் சூதாட்ட தடுப்புக்குழு மும்பையில் விசாரணை செய்தது
# சாளுவன்குப்பம்

**சாளுவன்குப்பம்** (*Saluvankuppam*, *Salavankuppam*, அல்லது *Saluvanakuppam*) என்பது தமிழ் நாட்டின் செங்கல்பட்டு மாவட்டம், திருக்கழுகுன்றம் வட்டம், திருக்கழுக்குன்றம் ஊராட்சி ஒன்றியத்தில், மாமல்லபுரம் கடற்கரையோரமாக அமைந்துள்ள ஓர் தொல்லியல் களம் ஆகும். இது கிழக்குக் கடற்கரையோரமாகச், சென்னை-மகாபலிபுரச் சாலைப்போக்கில் மகாபலிபுரத்திலிருந்து 7 கி.மீ. தொலைவில் அமைந்துள்ளது. யுனெஸ்கோவால் பாரம்பரியச் சின்னமாக அறிவிக்கப்பட்ட மகாபலிபுரத்தின் புலிக்குகை இங்கு அமைந்துள்ளது. இக்குகைக்கு அருகாமையில், 2004 இல் இந்தியப் பெருங்கடலில் ஏற்பட்ட ஆழிப்பேரலைகளின் சீற்றத்தினால் வெளிப்பட்ட கல்வெட்டுகளில் காணப்பட்ட குறிப்புகளைக் கொண்டு பழம்பெரும் சுப்பிரமணியர் திருக்கோவில் ஒன்று அகழ்ந்தெடுக்கப்பட்டுள்ளது. சாளுவன்குப்பத்திலும் அதைச் சுற்றியுள்ள பகுதியிலும் பொழுதுபோக்குத் தங்குமிடங்கள் நிறைந்துள்ளன. மேலும் இது ஒரு நன்கறியப்பட்ட சுற்றுலாத்தலமாகவும் உள்ளது.
# சாளுவன்குப்பம்

## வரலாறு

கிறித்தவ காலத்தின் தொடக்க நூற்றாண்டுகளிலேயே சாளுவன்குப்பத்திலும் அதைச் சுற்றி அமைந்துள்ள பகுதிகளிலும் மக்கள் வாழ்ந்திருந்தனர் எனக் கண்டறியப்பட்டுள்ளது. ஆரம்பகாலத்தில் *திருவீழ்ச்சில்* எனப் பெயர் கொண்டிருந்த இவ்விடம் பின்னர் விசயநகரப் பேரரசு காலத்தில், சாளுவ மன்னன் சாளுவ நரசிம்ம தேவ ராயன் பெயரால் *சாளுவன்குப்பம்* என்ற பெயர்பெற்றது.
# சாளுவன்குப்பம்

## இதனையும் காண்க

- சாளுவன்குப்பம் புலிக்குடைவரை
- சாளுவன்குப்பம் முருகன் கோவில்
- சாளுவன்குப்பம் அதிரணசண்ட பல்லவேஸ்வரம்
# சிவப்பிரகாச உரை

**சிவப்பிரகாச உரை** என்பது சிவப்பிரகாசம் என்னும் நூலுக்குத் தி௫க்கயிலாய பரம்பரை வேளாக்குறிச்சி ஆதீன சீடர் மதுரை-சிவப்பிரகாசர் என்பவரால் எழுதப்பட்ட உரைநூல்.
- உரை எழுதப்பட்ட ஆண்டு கி. பி. 1488 (சக ஆண்டு 1410)
- இது ஒரு விரிவுரை போல அமைந்துள்ளது.
- உரைக் கருத்துகளுக்குப் பண்டைய நூல்களிலிருந்து மேற்கோள்களை இவ்வுரை தந்துள்ளது.
- அசிந்திதம் முதலான சிவாகமங்கள், சூத சங்கிதை, சதரத்தின சங்கிரகம் முதலான வடமொழி நூல்களிலிலிருந்து மேற்கோள்கள் காட்டப்பட்டுள்ளன.
- சில தமிழ் நூல்களை இவர் வேறு பெயர்களால் குறிப்பிடுகிறார்.
- திருக்கோவையாரைக் ‘கோவைத் திருவாசகம்’ என்கிறார்.
- நக்கீரர் அந்தாதியைக் ‘காளத்தி அந்தாதி’ என்கிறார்.
- சைவர்களிடையே அதிகம் பயிலப்படாத சிவானந்த மாலை, தத்துவ விளக்கம், பிராசாத அகவல், உரூப சொரூப அகவல் முதலான நூல்களிலிருந்து இவர் மேற்கோள் தருகிறார்.
- திருக்குறளை இவர் திருவருட்பயன் என்றே குறிப்பிடுகிறார்.
- சிற்றம்பல நாடிகள் சாத்திரக் கொத்தில் காடப்படாத சிற்றம்பல நாடி ஞானப்பஃறொடை என்னும் நூலிலிருந்து மேற்கோள் தருகிறார்.
- இவரது மாணாக்கர் ‘மெய்ப்பாத புராணிகர்’ கி. பி. 1709-ல் திருப்பைஞ்ஞீலிப் புராணம் என்னும் நூலை 821 செய்யுள்களால் இயற்றியுள்ளார்.
# சிவப்பிரகாச உரை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தாரைப் பொறி

எந்திரம். இவ்வெந்திரம் F-15 Eagle வானூர்திக்கானது. பின்னணியில் உள்ள குடைவு சத்தத்தைக் குறைக்கவும் புறப்போக்கை வெளியேற்றவும் பயன்படுகிறது.]]  
**தாரை இயந்திரம்** (*Jet engine*) என்பது, நியூட்டனின் இயக்க விதிகளின் அடிப்படையில் உயர் வேகத்தில் புறந்தள்ளப்படும் காற்றுத்தாரையினால், உந்துவிசை<nowiki/>யை பிறப்பிக்கும் ஒரு எதிர்வினை இயந்திரம் (reaction engines) ஆகும். இவ்வகையாய் உந்து விசை பிறப்பித்தல் ”தாரை உந்துகை” (jet propulsion) எனப்படும். தாரை இயந்திரங்கள் என்ற பரந்த வரையறைக்குள், உலைத்தாரை (turbo-jet), உலைச்சுழலி (turbofan), உலைச்சுழல் உந்தி (turboprop), ஏவூர்தி (rocket engine), திணிப்புத்-தாரை(ramjet) மற்றும் சுண்டு இயக்கத்தாரை (pulsejet) எனப் பல் வகைப்பட்ட இயந்திரங்களும் அடங்கும். பொதுவாக தாரைப் இயந்திரங்களெல்லாம் அனல் இயந்திரங்களே (combustion engines) , எனினும் அனலறு (non combustion engines) தாரை இயந்திரங்களும் உண்டு.  
பொதுவான சொல்லாடலில், “தாரை இயந்திரங்கள்” என்பது, 'காற்று-உறிஞ்சும்' 'உள் அனல்' (air breathing internal combustion) தாரை இயந்திரங்களையே குறிக்கும். இவையாவும் 'ப்ரேட்டன்’ சுழல்வு (Brayton Cycle), எனும் 'வெப்ப இயக்கவியல் தொடர்முறையின்' (thermodynamic process) அடிப்படையில் இயங்குகின்றன. இவ்வாறான தாரை இயந்திரங்கள், அடிப்படையில் காற்றமுக்கி (compressor), உலை அனல்குடம் (combustion chamber) சுழலாழி (turbine) உந்து பொழிவாயில் (propelling nozzle) ஆகிய அங்கங்களை உள்ளடக்கும். நுளை வாயினூடாக உள் உறிஞ்சப்படும் காற்று 'பல்லடுக்கு காற்றமுக்கியினால்' (multi stage compressor) படிமுறையாக ஒடுக்கப்பட்டு உயர் அமுக்கத்தில் உலை அனல் குடத்தில் எரிபொருளோடு அனலூட்டப் படுகின்றது. அவ்வாறு எரிவூட்டப்பட்ட உயர் வேகக் காற்று-எரிபொருள் கலவை, ஒரு பல்லடுக்கு சுழலாழியினை (turbine) இயக்குகின்றது. இச்சுழலாழி பல்லடுக்கு காற்றமுக்கி சுழற்றுவதற்கு தேவையான இயக்கச்சக்தியினை வழங்குகின்றது. சுழலாழியினைத் தாண்டி வரும் உயர்வேகக் காற்று-எரிபொருள் கலவை பின்னர் உந்து பொழிவாயின் ஊடாக உயர் வேகத்தில் வெளித்தள்ளப்படுகின்றது. பொழிவாயின் ஒடுங்கு வாய் அமைப்பு (convergence) சுழலாழியைத் தாண்டி வரும் காற்றின் வேகத்தை பன்மடங்காக உயர்த்தும் ஆற்றல் கொண்டது. இவ்வாறு உயர் வேகத்தில் வெளித்தள்ளப்படும் காற்றுத்தாரை வானோடம் முன் நகரத் தேவையான உந்துவிசையை பிறப்பிக்கின்றது.  
தாரை விமானங்கள், இவ்வகையான தாரை இயந்த்திரங்களை தொலைதூர வான் பயணங்களுக்கு பயன்படுத்தின. தாரை விமானங்கள் அறிமுகமான ஆரம்ப காலங்களில் பெரும்பாலும் உலைத்தாரை (turbo jet) இயந்திரங்களே பயன்படுத்தப்பட்டன. எனினும் தாழொலி வேகப் (subsonic) பயணங்களில் உலைத்தாரை இயந்திரங்களின் வினைத்திறன் (efficiency) மிகவும் குறைவாகவே இருந்தது. நவீன தாழொலி வேக தாரை விமானங்கள் (subsonic jet aircraft), பெருமளவில் 'மிகைப் புறம் தள்ளும் உலைச்சுழலி' (high bypass turbo fan) இயந்திதிரங்களையே வழக்கமாகப் பயன்படுத்துகின்றன. இந்த இயந்திரங்க்ள், 'மீளசைவுள்ள ஆடுதண்டு சுழலுந்தி இயந்திரங்களினால்' (reciprocating piston driven propellor engines) இயக்கப்படும் விமானங்களை விட கூடிய வேகத்தையும், மிகுந்த எரிபொருள் நுகர் திறனையும் (fuel efficiency) கொனண்டவை.
# தாரைப் பொறி

## வரலாறு

கி.பி. முதலாம் நூற்றாண்டில், ஏயோலிபைலின் கண்டுபிடிப்பிலிருந்தே தாரைப்பொறிகளின் வரலாறு தொடங்குகிறது, இந்த சாதனம், நீராவிசக்தியை இரண்டு தூம்புவாய்களுக்குள் செலுத்தி, ஒரு கோளத்தை அதன் அச்சை மையப்படுத்தி வேகமாக சுழலச் செய்தது. அறிந்தவரையில், இது எந்தவொரு இயந்திரசக்தியையும் நடைமுறைப் பயன்பாட்டையும் அளிக்காததால், அதிக அளவில் ஏற்கப்படவில்லை எனினும், ஒரு ஆர்வத்தை ஏற்படுத்தியது  
சீனர்களால், 13ஆம் நூற்றாண்டில் கன் - பவுடரினால் இயக்கப்படும் ஏவூர்தியை ஒரு பட்டாசாக உருவாக்கப்பட்டு, பின்பு அது ஒரு வீழ்த்தமுடியாத ஆயுதமாக உருவெடுத்ததிலிருந்துதான் தாரை உந்துகையின் வரலாறு உண்மையில் பறக்கத்தொடங்கியது. சக்திமிகுந்ததாக இருந்தபோதிலும், இந்த ஏவூர்திகள் குறிப்பிட்ட பறக்கும்வேகத்திற்கு, குறைவான வினைத்திறனுடனே செயல்பட்டது. அதனால், தாரை உந்துகைத் தொழில்நுட்பம், ஒரு நூறாண்டுகளுக்கு மேலாகத் தேங்கித்தான் கிடந்தது.  
காற்றிழுப்பு தாரைப் பொறிகளின் ஆரம்பக்கட்ட முயற்சிகளெல்லாம், கலப்பினவடிவங்களே. அதில் முதலில் வெளியிலிருக்கும் ஒரு சக்திமூலத்தால் காற்றை அமுக்கி, எரிவாயுவுடன் அதைக் கலந்து, தாரைவிசைக்காக எரிக்கப்படும். செகண்டோ கேம்பினியின், வெப்பத்தாரையில் (thermojet), பொதுவாக இயக்கி-தாரை (Motorjet) எனப்படும் அந்தப்பொறியில், வழக்கமான தண்டுப் பொறியால் இயக்கப்பகும் ஒரு விசிறியால், காற்று அமுக்கப்படும். இந்த வடிவத்திற்கு எடுத்துக்க்காட்டுகள், கேப்ரோனி கேம்பினி N.1., மற்றும் இரண்டாம் உலகப்போரின் இறுதியில் ஓக்கா காமிக்கேஸ் விமானங்களை இயக்க உருவாக்கப்பட்ட ஜப்பானியரின், ட்ஸு - 11 பொறி. ஆனால், எதுவும் வெற்றியடையவில்லை; N.1 வழக்கமான பொறி மற்றும் உந்தி சேர்க்கையோடு அமைந்த மரபு வடிவமைப்பைவிட வும் மெதுவாக சென்றது.  
இரண்டாம் உலகப்போர் தொடங்கும் முன்பே, பொறியாளர்கள் உந்தியை இயக்கும் பொறிகள் தங்களில் அதிகபட்சமாக அடைய இயலும் செயல்திறனில், கட்டுப்பாடுகள் இருப்பதை உணர்ந்தனர். இந்த கட்டுப்பாடிற்கு காரணம், உந்தி அலகுகள் ஒலியின் வேகத்தை அடையும்பொழுது உந்தி வினைத்திறன் குறைகின்றன. விமானத்தின் செயல்திறன் இந்த தடையைத் தாண்டி அதிகரிக்கவேண்டுமெனில், வேறு உந்துகை பொறியமைப்பை பயன்படுத்த ஒரு வழியைக் கண்டுபிடிக்க வேண்டும். இதுவே, ஒரு “ஆவி-விசையாழிப் பொறி”க்கான (பொதுவாக தாரைப் பொறி) உருவாக்கத்திற்கு உந்துதலாக அமைந்து, ரைட் சகோதரர்களின் முதல் விமானத்தைப்போன்றதொரு புரட்சியை வானூர்தித்துறைக்கு ஏற்படுத்தியது.  
ஒரு தாரைப் பொறியின் முக்கியக்கூறாக அமைவது, பொறியிலிருந்தே ஒரு பகுதி சக்தியை எடுத்து, காற்றமுக்கியை இயக்கும் ஆவி-விசையாழிப் பொறியாகும். ஆனால், இந்த ஆவி-விசையாழிப் பொறி1930களில் உருவாக்கப்பட்ட திட்டம் இல்லை: 1791இல் இங்கிலாந்தைச் சேர்ந்த ஜான் பார்பருக்கு ஒரு நிலையான விசையாழிக்கான காப்புரிமை வழங்கப்பட்டது. முதன்முதலில் 1903இல் தான் ஒரு வெற்றிகரமாக ஓடும் சுயசார்பான ஆவி-விசையாழி நார்வே பொறியாளர் எகிடியஸ் எல்லிங்கால் கட்டமைக்கப்பட்டது. வடிவமைப்பிலும், நடைமுறை பொறியியலிலும், உலோகவியலிலும் இருந்த கட்டப்பாடுகளால் இவ்வகைப் பொறிகள் உற்பத்தியை அடைய தடைகளாக இருந்தன. முக்கியக்காரணங்களாக பாதுகாப்பு, நம்பகத்தனமை, எடை மற்றும் குறிப்பாக நிலைத்த செயல்பாடு அமைந்தன.  
ஆவி-சுழற்பொறியை ஒரு விமானத்தை இயக்குவதற்காக பயன்படுத்த, முதல் காப்புரிமையை 1921இல் பிரெஞ்சுக்காரர் மேக்ஸிம் க்யுலாம் பதிவு செய்தார். அவரது பொறி, அச்சு-ஓட்ட சுழல்தாரை வகையைச்சார்ந்தது. “An Aerodynamic Theory of Turbine Design" (சுழல் பொறி வடிவமைப்பில் காற்றியக்கவியல் தத்துவம்) என்ற தலைப்பில் ஒரு ஆய்வறிக்கையை ஆலன் அர்னால்ட் கிரிஃபித் என்பவர் 1926இல் வெளியிட்டார்.
# தாரைப் பொறி

## பயன்கள்

தாரைப்பொறி ஆகாய விமானம், ஏவுகணைகள் மற்றும் ஆளில்லா விமான வாகனங்களுக்கு சக்தியினை அளிக்கின்றது. ராக்கெட் இயந்திர வடிவு, வானவேடிக்கை, மாதிரி ஏவுகணை, விண்வெளி விமானம் மற்றும் இராணுவ ஏவுகணைகளுக்கு சக்தியினை கொடுக்கின்றன.
தாரைப்பொறிகள் அதிவேக கார்களை இயக்குவதற்கு பயன்படுகின்றன. குறிப்பாக பந்தய கார்களை இயக்க பயன்படுகின்றன. தற்போது ஒரு டர்போ விசிறி பயன்படுத்தி இயக்கப்படுகிற கார்தான் நிலத்தின் மீது செல்லக்கூடிய வேகமான கார் என்ற சாதனையைப் பெற்றுள்ளது. இவை உந்தித்தள்ளும் திறனையும் அதிகரிக்கின்றது.
ஜெட் இயந்திர வடிவமைப்புகள் அடிக்கடி விமானம் அல்லாத பயன்பாட்டிற்காக மாற்றப்படுகின்றது. எடுத்துக்காட்டாக தொழில்துறை வாயு விசையாழி<nowiki/>கள். இவைகள் மின்னாற்றலை உருவாக்கவும், தண்ணீரின் சக்தியை அதிகரிக்கவும், இயற்கை வாயு அல்லது எண்ணெய் குழாய்கள் மற்றும் கப்பல்கள், இடத்தை விட்டு இடம் பெயருகின்ற வண்டிகளுக்கு உந்து விசையினை அளிக்கவும் பயன்படுகின்றன.
தொழில்துறை வாயு விசையாழியால் 50,000 தண்டு குதிரைத்திறன் வரை உருவாக்க முடியும். இந்த இயந்திரங்கள் பல பிராட் & ஒயிட்னி J57 மற்றும் J75 என்ற பழைய இராணுவ டர்போ ஜெட்டிலிருந்து வடிவமைக்கப்பட்டவை.
P&W JT8D குறைந்த அளவு விலகிச்செல்லக்கூடிய டர்போ விசிறியில் இருந்து வடிவமைக்கப்பட்ட விசையாழி 35,000 குதிரைத்திறன் வரை உருவாக்கக்கூடியது.
# தாரைப் பொறி

## வகைகள்

மிகப்பெரிய வகையிலான தாரைப்பொறிகள் பயன்பாட்டில் உள்ளன. இவை அனைத்துமே உந்தித்தள்ளல் கொள்கையினையே பின்பற்றுகின்றன.
காற்றினை சுவாசிக்கும் வகை
பொதுவாக விமானங்கள் அனைத்தும் காற்றினை சுவாசித்து இயங்கும் தாரைப்பொறி வகைகளைச் சார்ந்ததுதான். பெரும்பாலும் காற்றினை சுவாசித்து இயங்கும் தாரைப்பொறிகள், டர்போ விசிறி தாரைப்பொறியில் தான் அதிகம் உபயோகிக்கப்படுகின்றன. இவைகள் ஒலியின் வேகத்திற்கு இணையாக சென்றாலும் அதிக பயனைத்தருகின்றன, குறைவான இழப்பினையே தருகின்றன.
# தாரைப் பொறி

## வகைகள்

### விசையாழியால் சக்தி பெறும் வகை

வாயு விசையாழிகள் சுழலும் இயந்திரங்கள் ஆகும். இவைகள் ஓடும் எரிகின்ற வாயுவில் இருந்து ஆற்றலை பிரித்தெடுக்க உதவுகின்றன. இவைகள் எதிர்நீச்சாக செல்லகூடிய அழுத்தியுடன் கீழ்நிலை விசையாழி பொருத்தப்பட்டிருக்கும். இவைகளுக்கு நடுவில் ஒரு எரியும் அறை இருக்கும். விமான இயந்திரங்களில் இந்த மூன்று கூறுகளும் எரிவாயுவினை உற்பத்தி செய்பவை என்று அழைக்கப்படுகின்றன. வாயு விசையாழியில் அதிக வகைகள் உள்ளன. ஆனாலும் அவைகள் எரிவாயுவை உற்பத்தி செய்யும் முறையே பயன்படுத்துகின்றன.
# தாரைப் பொறி

## வகைகள்

### சுழல் தாரைப்பொறி

சுழல் தாரைப்பொறி ஒரு வாயு விசையாழி ஆகும். காற்றினை அழுத்தி இந்த இயந்திரம் வேலை செய்கிறது. நுழைவாயில், அமுக்கி (அச்சு, மையவிலக்கு, அல்லது இரண்டும்), அழுத்தப்பட்ட காற்றுடன் எரிபொருளை கலக்கி, இந்த கலவையை எரிப்பிடத்தில் எரித்து, பின் சூடான, அதிக அழுத்தமுள்ள காற்றினை விசையாழி மற்றும் ஒருமுனை வழியாக அனுப்பி இந்த இயந்திரம் வேலை செய்கிறது. இந்த அழுத்தி ஒரு விசையழியால் ஆற்றலை பெறுகிறது.
# இரும்பல் காஞ்சி

**இரும்பல் காஞ்சி** என்னும் நூல் முழுமையானதாகக் கிடைக்கவில்லை.  
இந்த நூலின் பெயரைச் சொல்லும் குறிப்புகளை இரண்டு உரைநூல்கள் தருகின்றன.  
இந்த இரண்டு உரைநூல்களும் 15ஆம் நூற்றாண்டில் தோன்றியவை.  
இந்த உரைகளில் இந்த நூலின் 5 பாடல்கள் தரப்பட்டுள்ளன.
# இரும்பல் காஞ்சி

## பாடல் 1

:எய்கணை விழுந்துளை யன்றே செவித்துளை
:மையறு கேள்வி கேளாதோர்க்கே
- பாடலின் செய்தி
- நற்சொல் கேளாத செவியிலுள்ள துளை அம்பு பாய்ந்த காயம்
# இரும்பல் காஞ்சி

## பாடல் 2

:பகுதிக் கருவின் முட்டைக்
:கதிர் விடும் பெருங்குறை வாங்கி வலங்கையிற்
:பூ முதல் இருந்த நான்முகத் தனிச்சுடர்
:வேதம் பாடி மேதகப் படைத்தன
:எண் பெரு வேழம்
- பாடலின் செய்தி
- அண்டத்தின் முட்டை செங்கதிர் மலர் (ஞாயிறு). இதில் அமர்ந்துகொண்டு நான்முகன் வேதம் பாடினான். அத்துடன் 8 திசைகளுக்கும் 8 யானைகளைப் படைத்தான்.
# இரும்பல் காஞ்சி

## பாடல் 3

:நீல நெடுங்கொண்மூ நெற்றி நிழல்நாறி
:காலை இருள்சீக்கும் காய்கதிர்போல் – கோல
:மயில்தோகை மேல்தோன்றி மாக்கடல்சூர் வென்றோன்
:அணிச்சே வடிஎன் அரண்.
- பாடலின் செய்தி
- கடல் என்னும் தோகைமயில் மேல் கதிரவன் போலத் தோன்றி, சூரபனமாவை வென்ற முருகள் சேவடி எனக்கு அரண் (காப்பு)
# இரும்பல் காஞ்சி

## பாடல் 4

:ஆர்கலி ஞாலத்(து) அறங்காவ லாற்சிறந்த
:பேரருளி னார்க்குப் பெறலருமை யாதுளதோ
:வார்திரைய மாமகர வெள்ளத்து நாப்பண்ணும்
:போர்மலைந்து வெல்லும் புகழ்
- பாடலின் செய்தி
- அறங்காவலினால் சிறந்த மன்னனுக்கு கடலலை போல வரும் படையையும் வெல்லுதல் எளிது.
# இரும்பல் காஞ்சி

## பாடல் 5

:கருங்கலி முந்நீரின் மூழ்காத முன்னம்
:இருங்கடி மண்மகளை ஏந்தினவே ஆயின்
:பெரும்பெயர் ஏனத்(து) எயி(று) அனைய அன்றே
:கரும்பறை தொண்டையான் தோள்
- பாடலின் செய்தி
- கடலில் மிதந்துவந்த தொண்டைமானின் தோள்கள் பகைவரைத் தாக்கும்போது யானையின் கொம்புகளைப் போன்றவை.
# இரும்பல் காஞ்சி

## காலம்

- தமிழ்நாட்டில் தொண்டையரின் கடைசி மன்னன் தெள்ளாறு எறிந்த நந்திவர்மன். நந்திக் கலம்பகம் என்னும் நூலின் பாட்டுடைத் தலைவன். எனவே இந்த நூலின் காலம் 9ஆம் நூற்றாண்டு.
# இரும்பல் காஞ்சி

## கருவிநூல்

- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, பாகம் 1, 2005
# தாரை உந்துகை

**தாரை உந்துகை** (Jet Propulsion) என்பது, செல்லும் திசைக்கு எதிர்த்திசையில் பாய்மத் தாரையை (எ-கா: காற்று, நீர்) பீய்ச்சியடிப்பதன் மூலம் நகர்ச்சி (அ) இயக்கத்தை ஏற்படுத்துவதாகும். உந்த அழிவின்மை விதியின்படி நகரும் பொருளானது தாரையின் எதிர்த்திசையில் உந்தப்படுகிறது.  
பல விலங்குகள் பரிணாம வளர்ச்சி மூலம் இயற்கையான தாரை உந்துகைத் திறனைப் பெற்றுள்ளன. செயற்கையாக இச்செயல் தாரை எந்திரத்தில் கோரணி செய்யப்பட்டுள்ளது.
# தாரை உந்துகை

## இயற்பியல்

ரேய்னால்ட்ஸ் எண் அதிகமாக இருக்கும்போது, தாரை உந்துகை மிகச் சிறப்பாக செயல்படுகிறது; அதாவது, உந்தப்படும் பொருள் மிகப் பெரிதாகவும் அப்பொருள் செல்லும் ஊடகத்தின் பிசுக்குமை குறைவாகவும் இருக்கவேண்டும்.  
தாரை உந்துகையை பயன்படுத்தும் உயிரினங்களில் துடிப்பு முறைமையில் தாரை உந்துகை சிறப்பாகப் பயன்படுத்தப்படுகிறது; தொடர்ச்சியாகப் பயன்படுத்தப்படுவதில்லை. (குறைந்தபட்சம், ரேய்னால்ட்ஸ் எண் 6-ஐ விட அதிகமாக இருக்கையில்).
# தாரை உந்துகை

## தாரைப் பொறி

தாரை எந்திரம் (*Jet Engine*) எனப்படுவது, **நியூட்டனின் இயக்க விதிகளின்** அடிப்படையில் செயல்படும் *தாரை உந்துகை*யின்படி வேகமாக வெளியேறும் தாரையால் உந்துவிசையை ஏற்படுத்தும் *விளைவு எந்திரம்* ஆகும். தாரை எந்திரங்கள் பல வகைகளில் உள்ளன. அவற்றுள் சில: சுழல் தாரை, சுழல் விசிறி, ஏவூர்தி. பொதுவாக இவை உள் எரி பொறிகள் ஆகும். ஆயினும், எரியா-வகை தாரை எந்திரங்களும் உள்ளன.
# இணையப் படக்கருவி

**இணையப் படக்கருவி** என்பது கணினியில் இணைத்துப் பயன்படுத்தப்படும் ஒரு வகையாக நிகழ்படக் கருவியாகும். சாதாரண படக்கருவிகளுடன் ஒப்பிடும்போது, இணையப் படக்கருவி ஆற்றலில் சிறியது.  
இணையப் படக்கருவியைக் கணனியுடன் இணைக்க அகிலத் தொடர் பாட்டை, ஈதர்நெட் மற்றும் ஒய்-ஃபை இணைப்புகள் பயன்படுத்தப்படுகின்றன. இக்கருவி பெரும்பாலும் இணைய அரட்டைக்காகவும் பாதுகாப்புக் கண்காணிப்பு நோக்கங்களுக்காகவும் பயன்படுத்தப்படுகிறது.
# ஜெயராம்

**ஜெயராம் சுப்ரமணியம்** ( **பிறப்பு: டிசம்பர் 10, 1965** ) பெரும்பாலும் மலையாளத் திரைப்படங்களிலும், சில நேரங்களில் தமிழ்ப் படங்களிலும் நடிக்கிறார். இவர் ஓர் இந்திய திரைப்பட நடிகர். இவர் செண்டை தட்டும் கலைஞர் மற்றும் பலகுரல் கலைஞருமாவார். இவரது தாய் மொழி தமிழ். இவரது அம்மா கும்பகோணம் அருகிலுள்ள்ள மாயவரம் போகும் வழியிலுள்ள அம்மங்குடி. இவர் இளங்கலை பொருளாதாரம் படித்துள்ளார்.
# ஜெயராம்

## திரைத்துறை

இவர் 1992ல், கோகுலம் என்ற தமிழ்த் திரைப்படத்தில் அறிமுகமானார்.
# டுவிட்டர் புரட்சி

**டுவிட்டர் புரட்சி** (**டுவிட்டர் புரட்சி**) என்பது பின்வருவனவற்றுள் ஏதேனும் ஒன்றைக் குறிக்கலாம்:  
- 2009 மால்டோவா குடிமக்கள் புரட்சி, ஆளுங்கட்சியான மால்டோவா குடியரசின் பொதுவுடைமைக் கட்சி (PCRM) தேர்தலில் வென்ற பெரும்பான்மையான இடங்கள் ஏமாற்றி வென்றவை என்று தெரிந்தவுடன் புரட்சி ஏற்பட்டது
- 2009–2010 ஈரானியத் தேர்தல் கண்டனப் புரட்சி, இது பச்சைப் புரட்சி என்றும் ஃபேஸ்புக் புரட்சி என்றும் அழைக்கப்படுகிறது. இது 2009ஆம் ஆண்டின் ஈரானிய குடியரசுத்தலைவர் தேர்தலைத் தொடர்ந்து ஏற்பட்டது.
- 2010-2011 துனீசியப் புரட்சி, இது மல்லிகைப் புரட்சி என்றும் விக்கிலீக்ஸ் புரட்சி என்றும் அழைக்கப்படுகிறது. இதன்மூலம் சைன் எல் அபிதைன் பென் அலியின் 23 ஆண்டுகால ஆட்சி ஒரு முடிவுக்கு வந்தது.
- 2011 எகிப்தியப் புரட்சி, இதில் ஓஸ்னி முபாரக்கின் ஆட்சி 30 ஆண்டுகளுக்குப் பிறகு முடிவுக்கு வந்தது.
# நையாண்டி மேளம்

**நையாண்டி மேளம்** என்பது காவடி, கரகம், முதலியவற்றுக்குப் பொருந்துமாறு அடிக்கும் மேள வகையாகும்.
நையாண்டி மேளம் கரகாட்டம், காவடியாட்டம், பொய்க்கால் குதிரை ஆட்டம் முதலிய நாட்டுப்புற ஆட்டங்களுக்குப் பின்னணி இசையாக இடம் பெறுகின்றது. திறந்தவெளி அரங்கில் நையாண்டி மேளக் குழுவினரால் வட்டமாக நின்று கொண்டு இசைக்கருவிகள் இசைக்கப்படுகின்றன.
# நையாண்டி மேளம்

## நையாண்டி மேளத்தின் அமைப்பு

கரகாட்டத்திற்கு நையாண்டி மேளம் பக்க இசையாக நிகழ்த்தப்படுகிறது. நையாண்டி மேளம் இரு நாதசுவரம், இரு தவில்களும் முதன்மை இசைக் கருவிகளாகவும், பம்பை, உறுமி, கிடிமுட்டி அல்லது சிணுக்குச்சட்டி, கோந்தளம், ஒரு சுதிப்பெட்டி, ஒரு தாளம் போன்ற இசைக் கருவிகள் பக்க இசையாகவும் அமையும். இப்பக்க இசையில் நாதசுரக் கலைஞர்கள் ஒருவரையொருவர் கேலியும், கிண்டலும் செய்து கொண்டும் ஆட்டக் கலைஞர்களுடன் இணைந்து ஆடியும் நிகழ்த்துவதால் இந்தப் பக்க இசை (பக்க வாத்தியம்) நையாண்டி மேளம் என்று அழைக்கப்படுகிறது. கொங்கு நாட்டுப் பகுதிகளில் இவ்வாறு தான் நையாண்டி மேளம் அமையப் பெறுகிறது.
# ஊசித்தட்டான்

**ஊசித்தட்டான்** அல்லது **ஊசித்தட்டாரப் பூச்சி** அல்லது **ஊசித் தும்பி** *(Damselfly)* என்பது நீர்நிலைகளுக்கு அருகே காணப்படும் பூச்சிக் குடும்பமாகும். தட்டாரப்பூச்சியைவிட ஒல்லியான, ஊசி போன்ற பறக்கும் பூச்சித் தனியன்களாகும்.  
இப்பூச்சிகள் உயிரினப் வகைப்பாட்டில் “பல் இருக்கின்ற” எனப் பொருள்படும் ஓடோனட்டா என்னும் வரிசையில், சைகோப்டெரா என்னும் துணைவரிசையைச் சேர்ந்த உயிரினமாகும். இவை தட்டாரப்பூச்சி போலல்லாது ஓய்வெடுக்கும்போது இறக்கைகளை நீளவாட்டில் சமாந்தரமாக வைத்துக் கொள்ளும்.  
ஊசித்தட்டானின் பின் இறக்கைகள் முன் இறக்கைகளை ஒத்து காணப்படும். ஒப்பீட்டளவில் தட்டாரப்பூச்சிளைவிட சிறிதும் பலவீனமான இவற்றின் கண்கள் வேறுபட்டுக் காணப்படும்.
# ஊசித்தட்டான்

## சொல்லிலக்கணம்

*சைகோப்டெரா* (*Zygoptera*) எனும் பெயர் கிரேக்க மொழியில் *ஒன்றிணைந்த* அல்லது *சேர்ந்திருக்கும்* எனும் பொருளுள்ள *சைகோ* மற்றும் *இறக்கைகள்* எனும் பொருளுள்ள *பிடெராசு* ஆகிய சொற்களிலிருந்து உருவாகியது. "சைகோ" + "பிடெராசு" என்ற இருசொற்களின் கூட்டு. சைகோப்டெரா என்பது "சேர்ந்திருக்கும் இறகுகள்" எனப் பொருள் கொள்கிறது. ஊசித்தட்டான் இரு சோடி இறக்கைகள் கொண்டு காணப்படும். அவை தட்டாரப்பூச்சியின் இறக்கைள் போன்று பின் இறக்கைகள் முன் இறக்கைகளைவிட அகலமானவையல்ல. ஊசித்தட்டான் தன் இறக்கைகளை பின் நோக்கி மடிக்க வல்லன, ஆனால் தட்டாரப்பூச்சியால் அவ்வாறு செய்ய முடியாது.
# வார்ப்புரு:Audio/doc

## குறிக்கோள்

இந்த வார்ப்புரு உடனடியாகக் கேட்பதற்கு ஓர் ஒலிக்கோப்புடன் இணைக்கிறது. இது உரையினூடே உச்சரிப்பு போன்றவற்ற ஒலிக்கப் பயன்படுத்தப்படுகிறது.
# வார்ப்புரு:Audio/doc

## பயன்பாடு

<code></code>  
எடுத்துக்காட்டு:  
:<code></code>  
கீழே வருமாறு வெளிப்படுத்தும்:  
:**யாழ்ப்பாணம்** இலங்கையின் வட மாகாணத்தைச் சேர்ந்த ஓர் மாவட்டம்...  
மற்றுமொரு எடுத்துக்காட்டு:
<code></code>
என்பது இவ்வாறு வெளிப்படுத்தப்படும்:  
ஜன கண மன
# வார்ப்புரு:Audio/doc

## மேலும் பார்க்க

- , a variant of this template to be used with IPA notation.
- , a shortcut for .
- , which adds only the small icon with no links.
- , which sets an audio clip off from the main text.  
<includeonly>  
ar:قالب:صوت
be-x-old:Шаблён:Праслухаць
bg:Шаблон:Audio
bn:টেমপ্লেট:অডিও
bs:Šablon:Audio
da:Skabelon:Audio
de:Vorlage:Audio
es:Plantilla:Audio
eo:Ŝablono:Sondosiero
eu:Txantiloi:Ahoskera
fa:الگو:صدا
fr:Modèle:Prononciation
gu:ઢાંચો:Audio
hy:Կաղապար:Արտասանություն
id:Templat:Audio
is:Snið:Hljóð
it:Template:Link audio
ko:틀:소리
mk:Шаблон:Аудио
mn:Template:Audio
nl:Sjabloon:Audio
ja:Template:Audio
ka:თარგი:აუდიო
no:Mal:Audio
pl:Szablon:Wymowa
pt:Predefinição:Áudio
ru:Шаблон:Audio
rmy:Sikavno:Shun
sl:Predloga:Avdio
sr:Шаблон:Audio
sv:Mall:Audio
th:Template:เสียง
uk:Template:Audio
vi:Tiêu bản:Âm thanh
zh:Template:Audio
</includeonly>
# தமிழருவி மணியன்

**தமிழருவி மணியன்** (பிறப்பு:1 மார்ச் 1950) தமிழக அரசியல்வாதியும் எழுத்தாளரும் பேச்சாளரும் ஆவார். இவரது இயற்பெயர் தெய்வசிகாமணி. முன்னாள் தமிழக முதலமைச்சர் காமராசர் இவரை **தமிழருவி** எனும் பெயரால் பாராட்டினார். அன்று முதல் இவர் *தமிழருவி மணியன்* என அழைக்கப்படுகிறார். இவர் பல அரசியல் கட்சிகளில் களம் கண்டவர். இறுதியாக *காந்தி மக்கள் இயக்கம்* எனும் அமைப்பை நிறுவியுள்ளார்.
# தமிழருவி மணியன்

## கல்வி

தமிழருவி மணியன் சென்னை மாநிலக் கல்லூரியில் புவியியல் பயின்று பட்டம் பெற்றார். பின்னர் கல்வியியல், சட்டம் ஆகியவற்றில் இளங்கலைப் பட்டம் பெற்றிருக்கிறார்.
# தமிழருவி மணியன்

## பணி

சென்னை சூளைப் பகுதியில் அமைந்துள்ள **இந்து ஒற்றுமைக் குழு மேல்நிலைப் பள்ளி**யில் (Hindu Union Committee Higher Secondary School) சமூக அறிவியல் ஆசிரியராகப் பல்லாண்டுகள் பணியாற்றி விருப்ப ஓய்வு பெற்றார். சிலகாலம் வழக்குரைஞராகப் பணியாற்றினார்.
# தமிழருவி மணியன்

## அரசியல்

### இந்திய தேசிய காங்கிரசில்

காமராசரின் தலைமைத்துவத்தால் ஈர்க்கப்பட்ட இவர், அவரது தலைமையில் கீழ் இயங்கிய இந்திய தேசிய காங்கிரசு, சிண்டிகேட் காங்கிரசு எனப்பட்ட நிறுவன காங்கிரசு ஆகியவற்றில் இணைந்து தொண்டாற்றினார்.
# தமிழருவி மணியன்

## அரசியல்

### ஜனதா கட்சியில்

காமராசரின் மறைவிற்குப் பின்னர் ஜனதா கட்சியில் இணைந்தார். அக்கட்சியின் தமிழ்நாடு மாநில பொதுச்செயலாளராக இருந்தார்.
# தமிழருவி மணியன்

## அரசியல்

### ரஜினிகாந்த் கட்சியின் மேற்பார்வையாளர்

2020ஆம் ஆண்டில் நடிகர் ரஜினிகாந்த் தொடங்க முனைந்த அரசியல் கட்சியின் மேற்பார்வையாளராக 2020 திசம்பர் 5ஆம் நாள் நியமிக்கப்பட்டார்.
# தீபிகா குமாரி

**தீபிகா குமாரி** இந்தியாவைச் சேர்ந்த ஒரு வில்வித்தை விளையாட்டு வீராங்கனை. இவர் இந்தியாவின் சார்க்கண்டு மாநிலத்தில் உள்ள ராஞ்சியில் பிறந்தார். இவர் 2010-ஆம் ஆண்டு நடைபெற்ற பொதுநலவாய விளையாட்டுப் போட்டிகளில் தனியாட் பிரிவிலும் குழுவாகவும் தங்கப் பதக்கம் வென்றார். மேலும் இவர் விற்கலையில் உலக அளவில் முதல் இடத்தில் இருந்தார். தற்போது உலகளவில் ஏழாம் இடத்தில் உள்ளார்.  
2013 ஜூலை 22-ம் தேதி, கொலம்பியாவில் நடைபெற்ற உலகக் கோப்பை விற்கலைப் போட்டியின் மூன்றாவது கட்டத்தில் பங்கேற்றுத் தங்கப்பதக்கம் வென்றார். இந்தப் போட்டியில் இந்தியா நான்காவது இடத்தைப் பெற்றது.  
2012ஆம் ஆண்டில் இவருக்கு இந்திய விளையாட்டுத் துறையில் இரண்டாவது மிக உயரிய விருதான அருச்சுனா விருது வழங்கப்பட்டுள்ளது. பெப்ரவரி 2014 இல் இந்திய வணிக மற்றும் தொழிலகக் கழகங்களின் கூட்டமைப்பு அந்தாண்டின் மிகச்சிறந்த விளையாட்டாளராக தீபிகாவை கௌரவித்தது. 2016இல் இவருக்கு இந்தியக் குடிமை விருதான பத்மசிறீ வழங்கியது.
# தீபிகா குமாரி

## இளமைக் காலம்

தானுந்து ஓட்டுநர் சிவநாராயண் மகதோவிற்கும் ராஞ்சி மருத்துவமனையில் செவிலியராகப் பணியாற்றிய கீதா மகதோவிற்கும் மகளாகப் பிறந்தார். இவர்களது வசிப்பிடம் ராஞ்சியிலிருந்து 15&nbsp;கிமீ தொலைவிலுள்ள ராட்டு சாட்டி சிற்றூரில் உள்ளது. சிறு வயதில் மாங்காய்களைப் பறிப்பதற்காக கற்களை குறிபார்த்து செலுத்துவதில் திறமை பெற்றிருந்தார். தொடக்கத்தில் தீபிகாவின் கனவை நனவாக்குவதற்கு பெற்றோர்கள் நிதிக்குறைவால் அவதியுற்றனர். பல நேரங்களிலும் தங்கள் அடிப்படைத் தேவைகளைத் தியாகம் செய்து தீபிகாவிற்கு வேண்டிய விளையாட்டுப் பொருட்களை வாங்கித் தந்தனர்; இதனால் தீபிகா வீட்டில் செய்த மூங்கில் வில், அம்புகளைக் கொண்டு பயிற்சி மேற்கொண்டார். டாட்டா விற்கலை பயில்கழகத்தில் இருந்த தீபிகாவின் உறவினர் வித்தியா குமாரி தீபிகாவின் முறையான பயிற்சிக்கு உதவினார்.
# தீபிகா குமாரி

## வாழ்க்கைப் பணி

தீபிகா தன் முதல் எழுச்சியை அர்ஜுன் வில்வித்தை கல்விக் கழகத்தில் நுழைவில் பெற்றார். இந்நிறுவனம் கர்சவானில் மாநில முதல்வர் திரு அர்ஜுன் முண்டாவின் துணைவியாரான மீரா முண்டா அவர்களால் நிறுவப்பட்டது. அனால் அவரது தொழில்முறை வில்பயிற்சி 2006 இல் ஜம்செட்பூரில் உள்ள டாட்டா வில்வித்தை நிறுவனத்தில் சேர்ந்தபோது தான் தொடங்கியது. இங்கு தான் அவர் உரிய சீருடையிலும் கருவிகளுடனும் தன் வில்பயிற்சியை மேற்கொண்டார். இங்கு அவர் 500 உரூபாய் நல்கைத் தொகையையும் பெற்றார். அவர் மூன்று ஆண்டுகள் கழித்து 2009 இல்தான் அதாவது அடிப்படை உலகப் பயிற்சி வீரர் தகவைப் பெற்ற பிறகு தான் வீட்டுக்குத் திரும்பியுள்ளார்.
# தீபிகா குமாரி

## தனியர்ச் செயல்திறக் கால நிரல்

| போட்டி | 2010 | 2011 | 2012 | 2013 | 2014 | 2015 |  |
| --- | --- | --- | --- | --- | --- | --- | --- |
| **உலக வில்வித்தை போட்டிகள்** |  |  |  |  |  |  |  |
| align=ஒலிம்பிக் விளையாட்டுகள் | 1R | 0/1 |  |  |  |  |  |
| align=உலகத் தகைமைகள் | 1R | 3R | 3R | 1/3 |  |  |  |
| align=உலகக் கோப்பை |  |  |  |  |  |  |  |
| கட்டம் 1'' | 3R | QF | 2nd | 0/4 |  |  |  |
| கட்டம் 2'' | QF | 3R | W | 2R | 3R | 3rd | 2/6 |
| கட்டம் 3'' | 3R | 2nd | QF | 1/3 |  |  |  |
| கட்டம் 4'' | 2nd | 3rd | QF | 3rd | 34 |  |  |
| உலகக் கோப்பை இறுதி'' | QF | 2nd | 2nd | 2nd | DNQ | 2nd | 4/5 |  
வீவீ=வீழ்த்து வீதம்
# பஞ்சக புராணம்

**பஞ்சக புராணம்** என்பது நூல் அன்று. சிவாலயங்களில் திருமுறை ஓதும் முறைமை. இது பன்னிரு திருமுறை தொகுக்கப்பட்ட காலத்திலிருந்து பழக்கத்தில் இருந்துவந்திருக்கிறது.  
பன்னிரு திருமுறைகள் ஒவ்வொன்றிலிருந்தும் ஒவ்வொரு பாடல் பாடுவதற்குப் பதிலாக ஐந்து பாடல்களை மட்டும் பாடும் முறைமையைப் 'பஞ்சக புராணம்' என்னும் பெயரால் குறிப்பிட்டு வந்தனர். இந்த வழக்கம் சுமார் நூறு ஆண்டுகளாகப் பின்பற்றப்பட்டு வந்திருக்கிறது.  
- புராணம் என்னும் சொல்
:புராணம் என்னும் சொல் 'பழமை' என்னும் பொருளைத் தரும்.
- பஞ்சக புராண மரபில் பாடப்படும் பாடல்கள்
1. தேவார அடங்கல்முறை முழுவதிலுமிருந்து ஒரு பாடல்
1. திருவாசகம் நூலிலிருந்து ஒரு பாடல்
1. திருவிசைப்பா பாடல் ஒன்று
1. திருப்பல்லாண்டு பாடல் ஒன்று
1. பெரியபுராணம் பாடல் ஒன்று
# பஞ்சக புராணம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
# புராணம் (தமிழ் நூல்களின் பாகுபாடு)

தமிழிலுள்ள புராண நூல்களைப் பாகுபடுத்திப் புரிந்துகொள்வது நலம் பயக்கும்.
- நூல்களை அடுத்துத் தரப்பட்டுள்ள எண் அந்த நூல் தோன்றிய நூற்றாண்டைக் குறிக்கும்.
- புராணங்களின் பெயர்கள் எடுத்துக்காட்டுக்குத் தரப்பட்டவை.
# புராணம் (தமிழ் நூல்களின் பாகுபாடு)

## மகாபுராணம் (வடமொழிப் புராணத்தை அப்படியே மொழிபெயர்த்தவை)

### சைவ புராணங்கள்

1. கூர்ம புராணம், 16
1. இலிங்க புராணம், 16
1. மச்ச புராணம், 18
# புராணம் (தமிழ் நூல்களின் பாகுபாடு)

## மகாபுராணம் (வடமொழிப் புராணத்தை அப்படியே மொழிபெயர்த்தவை)

### வைணவ புராணங்கள்

1. பாகவதம் (2), 16
1. சிவன், திருமால் போர்த்திறம் கூறும் உரைநடைப் புராணங்கள் 19ஆம் நூற்றாண்டில் தோன்றின.
# புராணம் (தமிழ் நூல்களின் பாகுபாடு)

## இதிகாசம் (காவிய அமைப்போடு பாடப்பட்ட மகாபுராணத்தின் பகுதி)

1. கந்த புராணம், 14
1. பாகவதம், 16
1. விநாயக புராணம், 18
# புராணம் (தமிழ் நூல்களின் பாகுபாடு)

## சிவபராக்கிரமம், சிவதருமம் (வடமொழிப் புராணத்தின் பகுதி என்பதைக் காட்ட, சங்கிதை, கண்டம், காண்டம் என்னும் சொல் சேர்க்கப்பட்டுருக்கும்)

1. உபதேச காண்டம், 15
1. பிரமோத்திர காண்டம், 16
1. வாயு சங்கிதை, 16
1. காசி கண்டம், 16
# புராணம் (தமிழ் நூல்களின் பாகுபாடு)

## தலபுராணம் (எடுத்துக்காட்டு)

### சைவம்

1. (நம்பி எழுதிய) திருவிளையாடல் 13
1. கோயிற்புராணம் (தில்லை) 14
1. அருணாசல புராணம் (திருவண்ணாமலை) 16
1. (பரஞ்சோதி எழுதிய) திருவிளையாடல் 18
1. குற்றாலப் புராணம் 18
1. காஞ்சிப் புராணம் 18
1. தணிகைப் புராணம் 19
# புராணம் (தமிழ் நூல்களின் பாகுபாடு)

## தலபுராணம் (எடுத்துக்காட்டு)

### வைணவம்

1. திருக்குருகூர் மான்மியம் 16
1. கூடற்புராணம் 16
1. திருவேங்கத் தலபுராணம் 18
1. திருநின்றவூர்த் தலபுராணம் (அச்சாகாதது)
# புராணம் (தமிழ் நூல்களின் பாகுபாடு)

## அடியார் வரலாறு போன்ற புராணம்

### சைவம்

1. திருத்தொண்டர் புராணம் 12
1. சேக்கிழார் புராணம் 14
1. திருவாதவூர் அடுகள் புராணம் 18
# புராணம் (தமிழ் நூல்களின் பாகுபாடு)

## அடியார் வரலாறு போன்ற புராணம்

### வைணவம்

1. அரிசமய தீபம் 17
1. வடிவழகிய நம்பிதாசர் பாடிய குருபரம்பலாயப் பிரபாவம் 18
1. திவ்விய சூரி சரிதம்19
# புராணம் (தமிழ் நூல்களின் பாகுபாடு)

## அடியார் வரலாறு போன்ற புராணம்

### சைன புராணங்கள்

1. காந்தி புராணம்
1. மேரு மந்தர புராணம்
1. ஸ்ரீபுராணம்
# புராணம் (தமிழ் நூல்களின் பாகுபாடு)

## அடியார் வரலாறு போன்ற புராணம்

### கிறித்தவம்

1. தேம்பாவணி
# புராணம் (தமிழ் நூல்களின் பாகுபாடு)

## அடியார் வரலாறு போன்ற புராணம்

### இஸ்லாம்

1. சீறாப் புராணம்
1. முகையதீன் புராணம்
# புராணம் (தமிழ் நூல்களின் பாகுபாடு)

## சாதி வரலாறு மற்றும் பெருமை (12 - 18ஆம் நூற்றாண்டுகளில் தோன்றியவை)

### சிற்றிலக்கியங்கள்

1. ஈட்டி எழுபது
1. செம்பொற்சிலை எழுபது
1. வாள் எழுபது
1. வைசியப் பள்ளு
1. பந்தன் அந்தாதி
1. செங்குந்தர் பிள்ளைத்தமிழ், முதலானவை
# புராணம் (தமிழ் நூல்களின் பாகுபாடு)

## சாதி வரலாறு மற்றும் பெருமை (12 - 18ஆம் நூற்றாண்டுகளில் தோன்றியவை)

### புராணங்கள்

1. செங்குந்தர் புராணம்
1. விசுவகர்மர் புராணம்
1. சீர்கருணர் புராணம்
1. சான்றோர் புராணம்
1. குலாலர் புராணம்
1. வீரநாராயண விசயம்
# புராணம் (தமிழ் நூல்களின் பாகுபாடு)

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
# பிஜிஈ விளையாட்டுக்களம் கதான்ஸ்க்

**பிஜிஈ விளையாட்டுக்களம் கதான்ஸ்க் ** (*PGE Arena Gdańsk*), முன்னதாக *பால்டிக் விளையாட்டுக்களம்*, போலந்தின் கதான்ஸ்க் நகரத்தில் கட்டப்பட்டுள்ள ஓர் கால்பந்து விளையாட்டரங்கம் ஆகும். பெரும்பாலும் கால்பந்தாட்டங்களுக்கே பயன்படுத்தப்படும் இந்த ஆட்டக்களம் *லெச்சியா கதானெஸ்க்* கால்பந்தாட்டக் குழுவிற்கு தாய் அரங்கமாகும். இது நகரத்தின் வட பகுதியில் *லெட்னிகாவில்* அமைந்துள்ளது. இதன் கொள்ளளவு 43,615 இருக்கைகளாகும். இது போலந்தில் உள்ள பெரிய விளையாட்டரங்கங்களில் மூன்றாவதாகும்.  
இந்த விளையாட்டரங்கை புனரமைக்க நிதி நல்கிய மின் நிறுவனம் போலிய ஆற்றல் குழுமம் (**P**olska **G**rupa **E**nergetyczna) நினைவாக பால்டிக் விளையாட்டரங்கம் என்றிருந்த பெயர் பிஜிஈ விளையாட்டரங்கம் என மாற்றப்பட்டது.
# பிஜிஈ விளையாட்டுக்களம் கதான்ஸ்க்

## யூரோ 2012 போட்டிகள்

The stadium is one of the venues for the யூஈஎஃப்ஏ யூரோ 2012 போட்டிகளுக்கான எட்டு நிகழிடங்களில் இந்த விளையாட்டரங்கமும் ஒன்றாகும். மூன்று குழு C ஆட்டங்களும் ஒரு காலிறுதி ஆட்டமும் இங்கு நடைபெறுகிறது.
# வடமொழிப் புராணங்களின் பட்டியல்

வடமொழிப் புராணங்கள் பல தமிழில் மொழிபெயர்க்கப்பட்டுள்ளன.
- தமிழில் மேல்கணக்கு நூல்கள் 18, கீழ்க்கணக்கு நூல்கள் 18 என்னும் பாகுபாடு உள்ளது. இந்தப் பகுப்பு காலத்தால் முந்தியது. இதனைப் பின்பற்றிப் பிற்காலத்தில் புராணங்களையும் 18 18 ஆகப் பாகுபாடு செய்துள்ளனர்.
- வடமொழியிலுள்ள புராணங்களின் தொகை இங்கு வகைப்படுத்திக் காட்டப்படுகின்றன.
# வடமொழிப் புராணங்களின் பட்டியல்

## மகாபுராணம் 18

சிவபுராணம் 10
:மச்சம், கூர்மம், வராகம், வாமனம், சிவமகா புராணம்
:இலிங்கம், பவிணியம், காந்தம், மார்க்கண்டேயம், பிரமாண்டம் (வாயவியம்)
விஷ்ணு புராணம் 4
:விஷ்ணு புராணம், பாகவதம், வருடம், நாரதீயம்
பிரம புராணம் 2
:பிரமம், பத்மம்
அக்கினி புராணம் 1
:ஆக்கினேயம்
சூரிய புராணம் 1
:பிரமவைவர்த்தம்
- இந்த 18-ல் காலத்தால் முந்திய முதல் 7
கால வரிசையில்
1. வாயு புராணம் (பிரமாண்ட புராணம்)
1. மார்கண்டேயம்
1. விஷ்ணு புராணம்
1. மச்ச புராணம்
1. பாகவத புராணம்
1. கூர்ம புராணம்
1. சிவமகா புராணம்
- 18-ல் காலத்தால் பிந்திய 11
கால வரிசையில்
1. வாமணம்
1. இலிங்கம்
1. வராகம்
1. பத்மம்
1. நாரதீபம்
1. அக்கினி
1. காருடம்
1. பிரமம்
1. ஸ்காந்தம்
1. பிரமவைவர்த்தம்
1. பவிஷ்ய புராணம்